gl en gl lt gl en gl gl en gl fr gl gl es es gl gl it fr es en gl gl gl gl gl gl gl gl gl gl gl gl gl es gl gl gl gl gl es gl gl gl gl gl gl gl gl gl es gl gl gl en es es gl gl gl gl gl pt gl gl
Elba Fernández: “Sinto que en cada produción estou aprendendo” | Academia Galega do Audiovisual
Coñecida musicalmente primeiro como Jane Joyd e despois como Mordem, foi a través deste alter ego co que, en 2014 entrou en contacto con Portocabo para encargarse do tema principal dunha serie daquela en desenvolvemento, que resultou ser a premiada Hierro. Nese momento coñeceu a Xavi Font, con quen, desde entón, asinou as bandas sonoras dalgúns dos thrillers máis destacados do audiviosual galego recente, como Rapa, Auga Seca, Proxecto Emperador e Hierro.
Falamos con Elba Fernández sobre o traballo de composición de bandas sonoras e outros proxectos musicais nos que está implicada esta artista, para quen a música “sempre estivo aí”.
De onde xorde o teu interese pola música?
Na miña familia non temos músicos profesionais pero somos moi musicais, sempre estivo moi presente a música, cantar, bailar… Non lembro un momento no cal nacera un interese pola música, é como que sempre estivo aí, algo así como debuxar, pásame o mesmo.
Como coñeciches a Xavi Font e en que momento decidistes traballar xuntos?
Coñecémonos dende ano 2014. Xavi, xunto con Portocabo, estaba preparando o desenvolvemento de Hierro e precisaban unha canción que reflectise o espíritu da serie, a que acabou sendo a da cabeceira. Nese momento chamoume para colaborar e, dende ese día, conectamos moi ben no musical e no persoal, así que cando chegou o momento de traballar na música da serie decidimos probar de facela xuntos.
Elba Fernández e Xavi Font recollendo o premio á Mellor música orixinal nos XX Mestre Mateo. Fotografía: Aigi Boga
Podes explicar como organizades o proceso de composición?
O modus operandi no noso caso é moi variable, depende moito da produción que temos por diante. Sempre hai un momento inicial no cal buscamos o estilo, o ton, empapámonos da historia e buscamos matices. Á hora de implementar a música, a composición ás veces é unha cuestión de que cada un faga a súa versión e despois eleximos ou fusionamos o traballo dos dous. Outras veces cada un adícase a unha parte concreta, e outras, como pasa en Rapa a totalidade da composición é dun dos dous e o outro simplemente fai de apoio ou complemento cando é preciso. Pensamos que é importante traballar a favor da obra e adaptarnos ás necesidades da mesma.
Traballaches nas últimas series de Portocabo: Rapa, Auga Seca, Hierro… as tres son thrillers. Gustaríache compoñer para outros xéneros, por exemplo unha comedia?
Sei que hai compositores moi versátiles que gustan de navegar por distintos xéneros. No meu caso eu teño un estilo ou personalidade moi marcada polo tipo de música que veño traballando, un mundo algo distinto que é a música máis de escenario ou pop, por así dicilo. Síntome máis cómoda con certos estilos ou tonos, digamos máis escuros, ambientales, electrónicos, e penso que é onde podo aportar maís e disfrutalo. Gústanme os retos, pero tamén son consciente das miñas limitacións.
“Síntome máis cómoda con certos estilos ou tonos, digamos máis escuros, ambientales, electrónicos, e penso que é onde podo aportar maís e desfrutalo.”
Elba Fernández, artista e compositora
A banda sonora de Hierro foi moi ben recibida e resultou gañadora de dous premios Mestre Mateo á mellor música orixinal por cadansúa temporada. Que significou para ti gañar ese premio?
A verdade é que nunca pensei que fora a traballar musicalmente para a pantalla. Cando compoño para os meus proxectos son moi visual, tanto musicalmente como nas letras, e sempre imaxino escenas. Dalgún xeito foi algo natural e á vez moi alleo. Todo isto xa é un premio para mín. Os galardóns son un recoñecemento a todo ese traballo, así que non podo estar máis agradecida por facer o que me gusta e que o público o desfrute.
Tamén compuxestes a banda sonora de Proxecto Emperador de Vaca Films, gravada coa sinfónica de Bratislava na sala de concertos do edificio da radio pública eslovaca. Podes contarnos como foi esa experiencia?
A mín todo isto cólleme de novas. Sinto que en cada produción estou aprendendo moito en xeral, cacharreando con Xavi no Auditorio de Galicia, explorando sons na illa de El Hierro ou saíndo a Bratislava, son momentos que levo para sempre. En concreto da experiencia en Bratislava lembro a conexión entre o director e os músicos, notábase a profesionalidade, as horas xuntos. Foi moi gratificante experimentar todo iso en directo, ver e colaborar con outros músicos, facernos entender nos matices, a linguaxe sensitiva que normalmente ten máis dificultade nas partes máis espidas donde nacen as texturas. Desfrutámolo moito.
“Os galardóns son un recoñecemento a todo ese traballo, así que non podo estar máis agradecida por facer o que me gusta e que o público o desfrute.”
Elba Fernández, artista e compositora
Con Xavi Font tamén puxeches en marcha o proxecto EXVBA, de onde xurdiu a idea?
Xurdiu de pasar tantas horas xuntos facendo música para outros proxectos. Sentimos que musicalmente estamos moi preto e EXVBA foi algo case natural. A mín gústame moito experimentar coas voces, gústanos xogar coas harmonías, os ambientes… decatámonos diso en Hierro. Decidimos adicarlle un tempo para nós entre tantas horas de estudio. Saían temas de ambient escuros mesturados con polifonías vocais, cousas como case espirituais, así que o estilo e o concepto marcáronse sós, de xeito moi libre.
Na actualidade non son habituais os proxectos efémeros, cando temos música dispoñible en multitude de plataformas. Como foi a recepción cando o presentastes na Igrexa de San Domingos de Bonaval?
A idea era compartir coa xente que quixera o que nós sentimos cando tocamos os temas, como un momento que reservamos para nós. Sabiamos que era algo arriscado, pouco popular, unha hora de cancións de oito minutos que transcorren lentamente, a luz baixa, nunha igrexa… non é para todos os públicos. Pero foi moi fermoso, o público entrou no concepto, deixouse levar, houbo quen lembrou cousas de pequeno, outros botaron algunha bágoa, algo moi introspectivo á vez que colectivo… Deixando o tema musical aparte, pensamos que EXVBA é algo que cada un se agasalla a si mesmo, poucas veces nos paramos unha hora nos nosos pensamentos. Por iso ten que ser efímero, unha experiencia nun contexto, unha música que non transmite o mesmo no sofá da casa, con outras distraccións, outro ambiente.
Elba Fern´andez nunha actuación en directo
En que momento se atopa o teu proxecto persoal Mordem?
Gustaríame retomar o proxecto e sacar material novo, pero ata agora non tiven tempo material para adicarlle. Mordem é un proxecto ao cal lle teño moito cariño, é donde me sinto totalmente libre musicalmente, pero a realidade é que non é un proxecto que nos dea de comer e esixe moitas horas. Afortunadamente non parei de facer música, só que noutro ámbito. Agardo retomar pronto Mordem xunto co meu compañeiro e amigo David.
Que che gusta facer cando non estás compoñendo música ou actuando?
Gústame pasar tempo coa familia e os amigos, debuxar, patinar, escribir… e gustaríame facer 500 cousas máis, pero fáltanlle horas ao día.
Fotografías: Aigi Boga e Yeray Iglesias.
Histórico Seleccionar mes Setembro 2022 Agosto 2022 Xullo 2022 Xuño 2022 Maio 2022 Abril 2022 Marzo 2022 Febreiro 2022 Xaneiro 2022 Decembro 2021 Novembro 2021 Outubro 2021 Setembro 2021 Agosto 2021 Xullo 2021 Xuño 2021 Maio 2021 Abril 2021 Marzo 2021 Febreiro 2021 Xaneiro 2021 Decembro 2020 Novembro 2020 Outubro 2020 Setembro 2020 Agosto 2020 Xullo 2020 Xuño 2020 Maio 2020 Abril 2020 Marzo 2020 Febreiro 2020 Xaneiro 2020 Decembro 2019 Novembro 2019 Outubro 2019 Setembro 2019 Xuño 2019 Maio 2019 Abril 2019 Marzo 2019 Febreiro 2019 Xaneiro 2019 Decembro 2018 Novembro 2018 Outubro 2018 Setembro 2018 Agosto 2018 Xuño 2018 Maio 2018 Marzo 2018 Febreiro 2018 Xaneiro 2018 Decembro 2017 Novembro 2017 Outubro 2017 Xuño 2017 Marzo 2017 Febreiro 2017 Xaneiro 2017 Decembro 2016 Novembro 2016 Outubro 2016 Setembro 2016 Xullo 2016 Xuño 2016 Maio 2016 Abril 2016 Marzo 2016 Febreiro 2016 Xaneiro 2016 Decembro 2015 Novembro 2015 Outubro 2015 Setembro 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xaneiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013 Febreiro 2013 Xaneiro 2013 Decembro 2012 Novembro 2012 Outubro 2012 Setembro 2012 Agosto 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Decembro 2011 Novembro 2011 Outubro 2011 Setembro 2011 Agosto 2011 Xullo 2011 Xuño 2011 Maio 2011 Abril 2011 Marzo 2011 Febreiro 2011 Xaneiro 2011 Decembro 2010 Novembro 2010 Outubro 2010 Setembro 2010 Agosto 2010 Xullo 2010 Xuño 2010 Maio 2010 Abril 2010 Marzo 2010 Febreiro 2010 Xaneiro 2010 Decembro 2009 Novembro 2009 Outubro 2009 Setembro 2009 Agosto 2009 Xullo 2009 Xuño 2009 Maio 2009 Abril 2009 Marzo 2009 Febreiro 2009 Xaneiro 2009 Decembro 2008 Novembro 2008 Outubro 2008 Setembro 2008 Agosto 2008 Xullo 2008 Xuño 2008 Maio 2008 Abril 2008 Marzo 2008 Febreiro 2008 Xaneiro 2008 Decembro 2007 Novembro 2007 Outubro 2007 Xullo 2007 Xuño 2007 Maio 2007 Abril 2007 Marzo 2007 Febreiro 2007 Xaneiro 2007 Decembro 2006 Novembro 2006 Outubro 2006 Setembro 2006 Agosto 2006 Xuño 2006 Marzo 2006 Febreiro 2006 Xaneiro 2006 Decembro 2005 Novembro 2005 Outubro 2005 Setembro 2005 Xullo 2005 Xuño 2005 Maio 2005 Abril 2005 Marzo 2005 Febreiro 2005 Xaneiro 2005 Decembro 2004 Novembro 2004 Setembro 2004 Xullo 2004 Xuño 2004 Maio 2004 Decembro 2001
Premios María Luz Morales
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención ao público: de luns a venres de 9:00 a 16:00
Horario de verán (de xuño a setembro): de luns a venres de 9.00 a 15.00h
Páxina web creada por cleventy.com